Εγγεγραμμένος χρήστης είναι ο χρήστης, ο οποίος έχει δημιουργήσει λογαριασμό/προφίλ στη Διαδικτυακή Πύλη και έχει πρόσβαση σε υπηρεσίες «ανοικτών δεδομένων», όπως «Σαρωμένοι Χάρτες», Διάθεση Γεωγραφικών / Ψηφιακών Δεδομένων» και «Ερώτημα».  Να σημειωθεί πως η πρόσβαση στην η-υπηρεσία «Πλοήγηση σε Χάρτες» δεν απαιτεί τη δημιουργία λογαριασμού/προφίλ, όπως και επίσης η πρόσβαση στα στατικά δεδομένα της Πύλης καθώς και η χρήση/αξιοποίηση της Γεω-πύλης “Inspire”. Εξουσιοδοτημένος χρήστης είναι ο εγγεγραμμένος χρήστης που έχει ήδη επισκεφθεί ένα από τα Κέντρα Εξυπηρέτησης του Πολίτη ή το Κεντρικό Ταχυδρομείο της πόλης του και  συνέδεσε τον λογαριασμό / προφίλ που δημιούργησε στη Διαδικτυακή Πύλη με τα στοιχεία της ταυτότητάς του. Ο εξουσιοδοτημένος χρήστης έχει πρόσβαση, εκτός από τις υπηρεσίες «ανοικτών δεδομένων» και στις ηλεκτρονικές υπηρεσίες που και έχουν σχέση με την ακίνητη ιδιοκτησία του, όπως αίτηση για έκδοση Πιστοποιητικού Έρευνας, Αντιγράφου Πιστοποιητικού Εγγραφής (Τίτλου) Ακίνητης Ιδιοκτησίας, Αίτηση Οριοθέτησης, Αίτηση για Διόρθωση Λάθους Γενικής Εκτίμησης κ.λπ. Να σημειωθεί πως η αντίστοιχη ομάδα του «Εξουσιοδοτημένου» Χρήστη από πλευράς των Οργανισμών, οι οποίοι δεν είναι εγγεγραμμένοι στο Τμήμα Εφόρου Εταιρειών και Επίσημου Παραλήπτη, όπως Δήμοι, Κοινότητες, Σωματεία, Διάφορα Κοινωφελή και Εκκλησιαστικά  Ιδρύματα και έχουν προχωρήσει στη σύνδεση του προφίλ τους είναι η ομάδα «Οργανισμοί».